Újabb videót tett közzé Orbán Viktor a Facebookon, a címe „Tizennyolcadik nap. Körkapcsolás. Egyetlen magyar sincs egyedül!”. Ezúttal nem a saját munkáját mutatja be a kormányfő, hanem új műfajjal jelentkezett.

Az elején drónról mutatják Budapestet, miközben Orbán elmondja, hogy kijárási korlátozás van, két hétig ne hagyjuk el az otthonunkat, csak ha nagyon muszáj, munkavégzés és alapvető szükségletek ellátása miatt. Aztán tényleg körkapcsolás következik, mégpedig focis tematikában: szurkolók éneklik a kamerába a Nélküledet, ebből vágtak össze egy videót. Ferencváros, Újpest, Kispest, Dunaszerdahely, Kisvárda, Zalaegerszeg, sok csapat szurkolói megjelennek. Szerepel Curtis, Marco Rossi, Dzsudzsák Balázs, Világi Oszkár is. Utóbbi üzent is az éneklés előtt.

A szereplők többsége fegyelmezetten otthonról, vagy maximum az erkélyről állva énekel, de van, aki a diósgyőri vár tövébe ment, és olyat is látni, hogy valakik összejöttek a haverokkal a szabadban, hogy együtt ordítsák a Ria-Riát.

Durva influenza vagy veszélyes világjárvány?

Vannak, akiknek már nincsenek kérdéseik,

És vannak, akik az Indexet olvassák!

Támogasd te is a független újságírást, hogy ebben a nehéz helyzetben is tovább dolgozhassunk! Kattints ide!